Propilenas

Propilenas, dar vadinamas propenu, – organinė cheminė medžiaga, kurios cheminė formulė C3H6 (CH3CH=CH2). Normaliomis sąlygomis – bespalvės, bekvapės ir labai degios dujos. Pagal strukūrą priskiriamas angliavandenilių grupės alkenų klasei.

Natūraliai propilenas randamas anglies dujose, sintetinamas perdirbant naftą. Propilenas – svarbi medžiaga naftos pramonėje, dažniausiai naudojamas kaip monomeras gaminant polipropileną. Propilenas dažnai naudojamas kaip kuras įvairiuose gamybos procesuose. Ši medžiagos kaloringumas panašus į propano, tačiau dėl mažesnės sudegusių produkų masės, jo degimo temperatūra aukštesnė.

Nesotieji angliavandeniliai